 उनें इस्सी धर्म खलाफ करार दित्ता ऐ।  छड़ा इयै नेईं बल्के मीडिया आपूं बी इस्स कम्म पिच्छे निं रौह्‌ना चांह्‌दा ते उन्नै बी रेडियो राहें चलनै आह्‌लें कार्यक्रमें गी माड़ा करार देना शुरू करी ओड़ेआ ऐ ते उन्नै बी गलाया ऐ जे नेह् कार्यक्रम धर्म खलाफ न।  फूहड़पन ते अनैतिकता नेह् उचत शब्द न जिंदा बखान बक्ख-बक्ख लोकें पास्सेआ बक्ख-बक्ख लैह्‌जे इच कीता जा दा ऐ।  समाजै च जेह्‌ड़ी अनैतिकता ते ओह्‌दे साहीं गै जेह्‌ड़ी बुराइयां फैले दियां न उंदे खलाफ प्रचार करना इक होर गल्ल ऐ पर नौजोआनें दे अधिकारें गी खत्म करना कोई होर गल्ल ऐ।  एह् सब्भनें गी पता ऐ जे एह् सब्ब किश जानी बुझियै कीता जंदा ऐ ते एह्‌दा सब्ब किश स्हेई र्नें ऐ।  सब शा भैह्‌ड़ी हालत दक्खन एशियाई मुल्खें दी ऐ, जित्थै कमजोर लोकतंत्र ते धर्म गी लेइयै दित्ते जाने आह्ले बेढंगे तर्क सियासतदानें गी इस गल्लै दी अनुमति दिंदे न जे ओह् नेह् कनून लागू करन जेह्‌ड़े छड़ा नेह् संगठनें गी चुप्प करोआने ताईं हुंदे न, जिंदा कम्म छड़ा नैतिकता दे नांऽ उप्पर शोर पाने दा हुंदा ऐ।  पर भारत च पुलस ते अधिकारिक एजैंसी कारवाई दी बजाय नेह् संगठनें ते लोकें गी सुरक्षा कवच प्रदान करदे न जेह्‌ड़े नैतिकता दे नांऽ उप्पर गुंडागर्दी मचांदे न।  नैतिकता दे नांऽ उप्पर नेही गैर कनूनी गल्लें ते गुंडागर्दी गी सैह्‌न नेईं कीता जाई जाई सकदा ऐ कीजे नैतिकता दा मतलब लोकें लेई किश होर ऐ।  नैतिकता इक पेचिदा विशे ऐ।  नैतिकता दा मतलब कुसै दे टल्लें गी दिक्खियै निं कड्ढेआ जाई सकदा ते नां गै रेस्तरां इच जाने जीवनशैली ते विपरीत लिंग कन्नै मलाटी करने थमां कड्ढेआ जाई सकदा ऐ।  एह् निजी गल्लां हुंदियां न ते इंदा सम्मान होना लोड़चदा इनें सब्भनीं निजी गल्लें दे इलावा बी समाज च अनैतिकता मजूद ऐ, जिस्सी समाज भह्‌ल्ला करदा ऐ। 